КОМИ РЕСПУБЛИКАСА ВÖР-ВА ОЗЫРЛУН ДА

ГÖГÖРТАС ВИДЗАН МИНИСТЕРСТВОЛÖН

ТШÖКТÖД

**Ваöн вöдитчан сёрнитчöмъяс вылö подуласьöмöн федеральнöй киын да Коми Республика мутасын ва объектъяс либö налысь юкöнъяс вöдитчыны сетöм кузя, законодательствоöн артыштöм случайяс кындзи, государственнöй услуга збыльмöдан административнöй регламент вынсьöдöм йылысь**

«Государственнöй могъяс збыльмöдöм (государственнöй услугаяс сетöм) кузя административнöй регламентъяс лöсьöдан да вынсьöдан пöрадок йылысь» Коми Республикаса Правительстволöн 2009 во урасьöм тöлысь 12 лунся 24 №-а шуöм олöмö пöртöм могысь

ТШÖКТА:

Вынсьöдны ваöн вöдитчан сёрнитчöмъяс вылö подуласьöмöн федеральнöй киын да Коми Республика мутасын ва объектъяс либö налысь юкöнъяс вöдитчыны сетöм кузя, законодательствоöн артыштöм случайяс кындзи, государственнöй услуга збыльмöдан тайö административнöй регламентсö.

Министр М.В.Некипелова

Сыктывкар

2009 вося моз тöлысь 6 лун

351 №

Вынсьöдöма

Коми Республикаса вöр-ва озырлун да

гöгöртас видзан министерстволöн

2009 во моз тöлысь 6 лунся 351 №-а тшöктöдöн

(содтöд)

**Ваöн вöдитчан сёрнитчöмъяс вылö подуласьöмöн федеральнöй киын да Коми Республика мутасын ва объектъяс либö налысь юкöнъяс вöдитчыны сетöм кузя, законодательствоöн артыштöм случайяс кындзи, государственнöй услуга збыльмöдан**

**АДМИНИСТРАТИВНÖЙ РЕГЛАМЕНТ**

I. Панас

1. Государственнöй услуга ним.

Ваöн вöдитчан сёрнитчöмъяс вылö подуласьöмöн федеральнöй киын да Коми Республика мутасын ва объектъяс либö налысь юкöнъяс вöдитчыны сетöм кузя, законодательствоöн артыштöм случайяс кындзи, государственнöй услуга збыльмöдан тайö административнöй регламентыс (водзö – Административнöй регламент) урчитö Коми Республикаса вöр-ва озырлун да гöгöртас видзан министерстволысь административнöй процедураяс да административнöй действиеяс олöмö пöртан кадколаст да сьöрсьöн-бöрсьöн мунанног, государственнöй услуга збыльмöдiгöн Министерстволöн чина йöз костын öтувъя уджалан пöрадок, а сiдзжö торъя йöзкöд да юридическöй кывкутысьяскöд Министерстволöн öтувъя удж.

2. Коми Республикаса государственнöй органлöн ним, кодi веськыда сетö государственнöй услуга.

Государственнöй услугасö сетö Коми Республикаса вöр-ва озырлун да гöгöртас видзан министерство (водзö – Министерство).

Государственнöй услуга сетöмын участвуйтö Ва озырлун федеральнöй агентстволöн мутас орган.

3. Государственнöй услуга збыльмöдöм веськыда ладмöдысь нормативнöй правовöй акт лыддьöг.

Государственнöй услуга сетсьö со мый серти:

1) 2006 во лöддза-номъя тöлысь 3 лунся 74-ФЗ №-а Россия Федерацияса ва йылысь кодекс (Россия Федерацияса законодательство собрание, 2006, 23 №, 2381 ст.; 2009, 30 №, 3075 ст.);

2) «Россия Федерацияса гражданалысь шыöдчöмъяс видлалан пöрадок йылысь» 2006 во ода-кора тöлысь 2 лунся 59-ФЗ №-а Федеральнöй оланпас (Россия Федерацияса законодательство собрание, 2006, 19 №, 2060 ст.);

3) «Ваöн вöдитчан сёрнитчöм дасьтöм да примитöм йылысь» Россия Федерацияса Правительстволöн 2008 во рака тöлысь 12 лунся 165 №-а шуöм (Россия Федерацияса законодательство собрание, 2008, 11 №, 1033 ст.; 2009, 18 №, 2248 ст.);

4) «Ваöн вöдитчан сёрнитчöм йылысь, мый кырымалöм вылö правосö ньöбöны аукцион вылын, да аукцион нуöдöм йылысь» Россия Федерацияса Правительстволöн 2007 во косму тöлысь 14 лунся 230 №-а шуöм (Россия Федерацияса законодательство собрание, 2007, 17 №, 2046 ст.; 2008, 11 №, 1033 ст.; 2009, 18 №, 2248 ст.);

5) «Ва объект акваторий вöдитчыны сетöм йылысь шыöдчöм форма вынсьöдöм йылысь» Россия Федерацияса вöр-ва озырлун министерстволöн 2007 во ода-кора тöлысь 22 лунся 128 №-а тшöктöд (Олöмö пöртысь федеральнöй власьт органъяслöн нормативнöй акт бюллетень, 2007, 27 №; 2009, 36 №);

6) «Ва объект вöдитчыны сетöм йылысь шыöдчöм форма вынсьöдöм йылысь» Россия Федерацияса вöр-ва озырлун министерстволöн 2008 во косму тöлысь 23 лунся 102 №-а тшöктöд (Олöмö пöртысь федеральнöй власьт органъяслöн нормативнöй акт бюллетень, 2008, 22 №);

7) «Ва йылысь йитöдъяс юкöнын Коми Республикаса олöмö пöртысь власьт орган йылысь» Коми Республикаса Юралысьлöн 2007 во урасьöм тöлысь 19 лунся 14 №-а Индöд (Коми Республикаса олöмö пöртысь власьт органъяслöн индöд-тшöктöмъяс, 2007, 6 №, 4883 ст.);

8) «Коми Республикаса вöр-ва озырлун да гöгöртас видзан министерство йылысь» Коми Республикаса Юралысьлöн 2009 во моз тöлысь 12 лунся 92 №-а Индöд (Коми Республикаса олöмö пöртысь власьт органъяслöн индöд-тшöктöмъяс, 2009, 27 №, 491 ст.).

4. Государственнöй услуга збыльмöдан помшуöмъяс опишитöм, а сiдзжö юридическöй фактъяс, мыйöн помасьö государственнöй услуга збыльмöдöм.

Государственнöй услуга збыльмöдан помшуöмöн лоö федеральнöй киын да Коми Республика мутасын ва объектъяс либö налысь юкöнъяс вöдитчыны сетöм (водзö – ва объектъяс).

Юридическöй фактъясöн, мыйöн помасьö государственнöй услуга збыльмöдöм, лоöны:

1) ваöн вöдитчан сёрнитчöмъяс кырымалöм, мый кырымалöм вылö правосö оз ньöбны аукцион вылын;

2) ваöн вöдитчан сёрнитчöм вылö подуласьöмöн, мый кырымалöм вылö правосö оз ньöбны аукцион вылын, ва объектъяс вöдитчыны сетöм йылысь юалöм видлалöмын öткажитöм;

3) ваöн вöдитчан сёрнитчöм вылö подуласьöмöн, мый кырымалöм вылö правосö оз ньöбны аукцион вылын, ва объектъяс вöдитчыны сетöмын öткажитöм;

4) ваöн вöдитчан сёрнитчöм кырымалöм, мый кырымалöм вылö правосö ньöбöны аукцион вылын;

5) ваöн вöдитчан сёрнитчöм кырымалöм вылö право ньöбöм кузя аукцион вылын участвуйтны (водзö – аукцион) шыöдчысьясöс лэдзöмын öткажитöм;

6) аукцион артмытöмöн лыддьöм, кор аукцион предметлысь медводдза донсö куимысь шуöм бöрын ни öти сэнi участвуйтысь эз кöсйысь ньöбны аукцион предметсö медводдза дон серти.

5. Государственнöй услуга збыльмöдöм вылö шыöдчысьясöн лоöны юридическöй кывкутысьяс, ас вылö уджалысьяс да торъя йöз, кодъяс кöсйöны босьтны право вöдитчыны ва объектъясöн ваöн вöдитчан сёрнитчöм вылö подуласьöмöн (водзö – шыöдчысьяс).

Шыöдчысьяслöн нимсянь государственнöй мог збыльмöдiгöн Министерствокöд öтувъя уджын вермасны петкöдчыны торъя йöз да юридическöй кывкутысьяс, кодъяслöн эм татшöм правоыс Россия Федерацияса законодательство серти либö Россия Федерацияса законодательствоöн урчитöм пöрадок серти пöртны олöмö найöс индöм шыöдчысьяслысь уджмогъяс.

**II. ГОСУДАРСТВЕННÖЙ УСЛУГА ЗБЫЛЬМÖДАН ПÖРАДОК ДОРÖ КОРÖМЪЯС**

6. Государственнöй услуга збыльмöдан правилöяс йылысь юöртан пöрадок.

Государственнöй услуга збыльмöдысь Коми Республикаса олöмö пöртысь власьт органлöн инпас да уджалан график йылысь юöр.

Министерстволöн пошта инпас: 167982, ГСП-2, Сыктывкар, Интернациональнöй ул., 157 керка, нёльöд судта.

Министерствоын котыртöма ваöн вöдитчан, ва объектъяс видзан да валы лёктор вöчöмысь öлöдан юкöн, кодлöн могыс збыльмöдны государственнöй услуга. Юкöнö пырысьясöс индöма тайö административнöй регламент дорö 1 содтöдын.

Ваöн вöдитчан, ва объектъяс видзан да валы лёктор вöчöмысь öлöдан юкöнлöн инпас: 167000, Сыктывкар, Интернациональнöй ул., 108а, коймöд судта.

Министерстволöн уджаланног: выльлун – четверг 8.45-сянь 18.00-öдз, пекнича 8.45-сянь 16.45-öдз, пажын кад 13.00-сянь 14.00-öдз, шойччан лунъяс субöта, вежалун.

7. Государственнöй услуга збыльмöдысь Коми Республикаса государственнöй органъяслöн тэчаса юкöдувъясса юöртан телефонъяс.

Государственнöй услуга збыльмöдан пöрадок йылысь юöрсö позьö босьтны:

1) ваöн вöдитчан, ва объектъяс видзан да валы лёктор вöчöмысь öлöдан юкöн – телефон/факс (8-8-2112) 20-26-75, 20-28-61;

2) контроль, государственнöй служба да кадръяс юкöн – телефон/факс 44-13-90;

3) Министерстволöн водзвежöс – 24-07-44.

8. Государственнöй услуга збыльмöдöм йылысь юöрöн «Öтуввез» сетьын Министерстволöн официальнöй сайтъяслöн инпасъяс, налöн электроннöй пошта инпасъяс.

Министерстволöн электроннöй пошта инпас: [mprrk@rkomi.ru](mailto:mprrk@rkomi.ru).

Ваöн вöдитчан, ва объектъяс видзан да валы лёктор вöчöмысь öлöдан юкöнлöн электроннöй пошта инпас: [mprrk-wlr@mail.ru](mailto:mprrk-wlr@mail.ru).

9. Государственнöй услуга збыльмöдöм кузя, сы лыдын государственнöй услуга босьтанног йылысь шыöдчысьясöн юöр босьтан пöрадок.

Государственнöй услуга збыльмöдан пöрадок йылысь юöр, документъяс гижан образецъяс сетсьöны шыöдчысьлы сылöн гижöмöн шыöдчöмöн, ваöн вöдитчан, ва объектъяс видзан да валы лёктор вöчöмысь öлöдан юкöнö аслас волöмöн шыöдчöмöн, а сiдзжö факсимильнöй йитöд серти, электроннöй пошта пыр да индöм юöрсö Министерстволöн официальнöй сайтын йöзöдöмöн, государственнöй услуга збыльмöдан местаясын стендъясын.

Став консультациясö сетöны дон босьттöг.

Чина мортлы, кодi сетö консультация, быть колö мыджсьыны нормативнöй правовöй актъяс вылö, кöнi эмöсь шыöдчысьлы юöртана либö гöгöрвоöдана положениеяс.

Чина мортлы, кодi консультируйтö телефон пыр, колö висьтавны Министерстволысь тэчаса юкöдув нимсö, ассьыс чинсö, овсö, нимсö да вичсö.

Телефон пыр консультируйтан кадыс, кыдзи и пыр, оз вермы лоны 10 минутысь дырджык.

Электроннöй пошта пыр консультируйтсьö шыöдчысьлысь шыöдчöм регистрируйтöмсянь дас вит календарнöй лунöн.

Шыöдчысьяслöн гижöмöн шыöдчöмъяс серти консультируйтсьö гижöмöн вочавидзöмöн.

Министр (министрöс вежысь) индö збыльмöдысьöс, медым дасьтыны шыöдчысьлöн гижöмöн быд торъя шыöдчöм кузя вочакыв.

Гижöмöн шыöдчöмъяс вылö вочакывъясын колö гижны индöм юалöмъяс вылö вочакывъяс, збыльмöдысьлысь ов, инициалъяс да телефон номер.

Шыöдчысьлöн гижöмöн шыöдчöм вылö вочакывсö кырымалö министр (министрöс вежысь).

Индöм вочакывсö мöдöдöны пошта пыр либö факсöн, кыдзи пасйöма шыöдчысьлöн гижöмöн шыöдчöмын.

Индöм вочакыв мöдöдан кадыс лоö шыöдчысьлöн гижöмöн шыöдчöм Министерствоын регистрируйтан лунсянь комын календарнöй лун.

Государственнöй услуга збыльмöдöм кузя гражданаöс ас сёрнинаныс примитö министр (министрöс вежысь) «Россия Федерацияса гражданалысь шыöдчöмъяс видлалан пöрадок йылысь» 2006 во ода-кора тöлысь 2 лунся 59-ФЗ №-а Федеральнöй оланпаслöн корöмъяс серти.

10. Государственнöй услуга босьтöм могысь шыöдчысь либö уполномочитöм морт сетö:

1) ва объект вöдитчыны сетöм йылысь шыöдчöм «Ва объект вöдитчыны сетöм йылысь шыöдчöм форма вынсьöдöм йылысь» Россия Федерацияса вöр-ва озырлун министерстволöн 2008 во косму тöлысь 23 лунся 102 №-а тшöктöдöн вынсьöдöм форма серти, татшöм случайяс дырйи:

а) босьтöны (перйöны) поверхностнöй ва объектъясысь ва ресурсъяс;

б) вöдитчöны электрическöй энергия производство вылö ва объектъясöн ва ресурсъяс босьттöг (перйытöг);

в) вöдитчöны ва объектъяс акваторийясöн, сы лыдын рекреационнöй могъяс вылö (сэтшöм случайяс кындзи, кор артыштöма юклыны ва объект акваторийлысь мудоръяс, сэнi зданиеяс, стрöйбаяс, плавательнöй средствояс, мукöд объект да сооружение индöмöн, а сiдзжö сэтшöм случайяс дырйи, кор артыштöма обустроитны ва объект акваторийсö мöд ногöн ва йылысь законодательство да кар стрöитан удж йылысь законодательство серти).

Шыöдчöмкöд пуктöны документъяс да материалъяс, кутшöмъясöс индöма «Ваöн вöдитчан сёрнитчöм дасьтöм да примитöм йылысь» Россия Федерацияса Правительстволöн 2008 во рака тöлысь 12 лунся 165 №-а шуöмын;

2) ва объект акваторий вöдитчыны сетöм йылысь шыöдчöм «Ва объект акваторий вöдитчыны сетöм йылысь шыöдчöм форма вынсьöдöм йылысь» Россия Федерацияса вöр-ва озырлун министерстволöн 2007 во ода-кора тöлысь 22 лунся 128 №-а тшöктöдöн вынсьöдöм форма кузя, сэтшöм случай дырйи, кор вöдитчöны ва объект акваторийöн, сы лыдын рекреационнöй могъяс вылö, кор артыштöма юклыны ва объект акваторийлысь мудоръяс, сэнi зданиеяс, стрöйбаяс, плавательнöй средствояс, мукöд объект да сооружение индöмöн, а сiдзжö сэтшöм случайяс дырйи, кор артыштöма обустроитны ва объект акваторийсö мöд ногöн ва йылысь законодательство да кар стрöитан удж йылысь законодательство серти.

Шыöдчöмкöд пуктöны документъяс да материалъяс, кутшöмъясöс индöма «Ва объект акваторий вöдитчыны сетöм йылысь шыöдчöм форма вынсьöдöм йылысь» Россия Федерацияса вöр-ва озырлун министерстволöн 2007 во ода-кора тöлысь 22 лунся 128 №-а тшöктöдын.

Шыöдчöмсö да сыкöд пуктöм документъяссö да материалъяссö сетö шыöдчысь веськыда Министерствоö либö мöдöдö пошта пыр дона письмööн сетöм йылысь да пуктöмсö опишитöм йылысь уведомлениеöн.

Шыöдчöмъяс да сыкöд пуктöм документъяссö да материалъяссö примитöны Министерствоын уджалан лунъясын.

11. Государственнöй услуга збыльмöдан кад урчитсьö «Ваöн вöдитчан сёрнитчöм дасьтöм да примитöм йылысь» 2008 во рака тöлысь 12 лунся 165 №-а да «Ваöн вöдитчан сёрнитчöм йылысь, мый кырымалöм вылö правосö ньöбöны аукцион вылын, да аукцион нуöдöм йылысь» 2007 во косму тöлысь 14 лунся 230 №-а Россия Федерацияса Правительстволöн шуöмъяс серти.

12. Государственнöй услуга збыльмöдны кад кежлö дугöдлöм вылö либö государственнöй услуга збыльмöдны öткажитöм вылö подувъяс лыддьöг.

Государственнöй услуга збыльмöдны кад кежлö дугöдлöм вылö либö государственнöй услуга збыльмöдны öткажитöм вылö подувъяссö Россия Федерацияса законодательствоöн абу артыштöма.

13. Государственнöй услуга збыльмöдан местаяс дорö корöмъяс:

1) государственнöй услуга збыльмöдан месталы колö лöсявны корöмъяслы, мый серти могмöдсьöны шыöдчысьяс да чина йöз бур условиеясöн;

2) государственнöй услуга шыöдчысьяслы збыльмöдöм дырйи могмöдсьöны бур условиеяс, сы лыдын колана ногöн гарантируйтсьöны примитöм, виччысьöм, юöр босьтöм да колана документъяс гижöм вылö оборудуйтöм жыръяс, инвалидъяслысь правояссö збыльмöдны позянлун налöн шыöдчöм кузя государственнöй услуга збыльмöдöм вылö.

Государственнöй услуга збыльмöдан местаясын эм позянлун вöдитчыны öтув вöдитчан местаясöн (асмогасянiнъясöн) да воысьяслысь вылыс кöлуй видзанiнъясöн;

3) Министерстволöн инпас кузя зданиелöн пыранiнö öшöдöны табличка, кытчö гижöны нимсö Коми Республикаса государственнöй кывъяс вылын;

4) шыöдчысьясöс примитöны Министерстволöн торъя местаясын, кытчö öшöдöны табличкаяс да индöны кабинет номеръяс, Министерстволöн тэчаса юкöдувлысь нимъяссö, кодъяс кывкутöны государственнöй услуга збыльмöдöм вöсна, сувтöдöны улöсъяс, пызанъяс. Пызан вылö пуктöны гижöм вылö бумага да канцелярскöй кöлуй;

5) шыöдчысьяслы виччысьöм вылö сетсьöны местаяс, кöнi эмöсь улöсъяс, пукалöм вылö креслö секцияяс;

6) Министерстволöн чина мортлысь быд уджалан местасö колö могмöдны аслас компьютерöн колана юöртан базаясö пырны позянлунöн, печатайтан да сканируйтан устройствоясöн.

15. Государственнöй услуга сетсьö дон босьттöг.

**III. АДМИНИСТРАТИВНÖЙ ПРОЦЕДУРАЯС**

16. Ваöн вöдитчан сёрнитчöмъяс кырымалöм кузя, мый кырымалöм вылö правосö оз ньöбны аукцион вылын (водзö – ваöн вöдитчан сёрнитчöм), государственнöй услуга збыльмöдiгöн сьöрсьöн-бöрсьöн мунанног опишитöм:

1) документъяс примитöм да регистрируйтöм;

2) примитöм документъяс видлалöм;

3) ваöн вöдитчан сёрнитчöмъяс оформитöм да шыöдчысьлы сiйöс кырымалöм вылö мöдöдöм;

4) ваöн вöдитчöм кузя Министерство да шыöдчысь костын кырымалöм сёрнитчöм ва йылысь государственнöй реестрын регистрируйтöм вылö сетöм да ваöн вöдитчан регистрируйтöм сёрнитчöмсö шыöдчысьлы мöдöдöм.

Ваöн вöдитчан сёрнитчöм кырымалöм кузя государственнöй услуга збыльмöдiгöн административнöй действиеяс олöмö пöртан блок-схемасö вайöдöма тайö административнöй регламент дорö 2 содтöдын.

16.1. Документъяс примитöм да регистрируйтöм.

Действие заводитчöм вылö подулöн лоö шыöдчöм сыкöд пуктöм документъяскöд Министерствоö воöм.

Шыöдчöмсö да сыкöд пуктöм документъяссö Министерствоö налöн воан лунö регистрируйтöны Министерстволöн водзвежöсын документъяс примитöм вöсна кывкутысь чина йöз, регистрационнöй номер пуктöмöн, документъяс воан кадпас индöмöн да мöдöдöны видлалöм вылö ваöн вöдитчан, ва объектъяс видзан да валы лёктор вöчöмысь öлöдан юкöнö (водзö – кывкутысь юкöн).

Индöм административнöй действиеяслöн помшуöмöн лоö воöм шыöдчöмсö да сыкöд пуктöм документъяссö регистрируйтöм регистрационнöй номер индöмöн, документъяс воан кадпас индöмöн да кывкутысь юкöнö найöс видлавны мöдöдöм. Тайö помшуöмсö пасйöны быд шыöдчысь серти лöсьöдöм делö материалъясын (водзö – делö материалъяс).

16.2. Примитöм документъяс видлалöм.

Административнöй процедура заводитöм вылö подулöн лоö регистрируйтöм шыöдчöм да сыкöд пуктöм документъяс кывкутысь юкöнö воöм.

Кывкутысь юкöнса начальник юкöнö документъяслöн воан кадпассянь уджалан лунöн индö чина мортöс, кодi лоö кывкутысьöн примитöм документъяс видлалöм вöсна (водзö – кывкутысь збыльмöдысь).

Кывкутысь зыбльмöдысь:

1) видлалö став документсö, лöсялöны-ö найö Росссия Федерацияса законодательстволöн корöмъяслы, донъялö налысь тырвыйöлунсö да збыльлунсö, прöверитö ваöн вöдитчан параметръяслысь да ва объектöн вöдитчöмысь мынтысян рöштшöт;

2) донъялö индöм могъяс вылö ва объектöн вöдитчыны позянлунсö.

Кор документъяс видлалöм дырйи урчитöма, мый документъяссö сетöма абу тырвыйö, сэки кывкутысь збыльмöдысь документъяс регистрируйтан кадпассянь 10 уджалан лунöн:

а) дасьтö ва объект вöдитчыны сетöм йылысь юалöм видлалöмын öткажитöм тырмытöм документъяссö индöмöн;

б) индöм öткажитöмсö министрöн (министрöс вежысьöн) кырымалöм бöрын сетö öткажитöмсö аслыс шыöдчысьлы (сылöн уполномочитöм петкöдлысьлы) индöм документъяс пуктöмöн либö мöдöдö письмööн сетöм йылысь уведомлениеöн.

Ва объект вöдитчыны сетöм йылысь юалöм видлалöмын öткажитöмыс оз сулав паныд, медым выльысь шыöдчыны босьтны государственнöй услуга.

Ва объект збыльмöдöмын öткажитан подувъяс дырйи кывкутысь збыльмöдысь:

1) дасьтö ва объект вöдитчыны сетöмын öткажитöм;

2) индöм öткажитöмсö министрöн (министрöс вежысьöн) кырымалöм бöрын сетö öткажитöмсö аслыс шыöдчысьлы (сылöн уполномочитöм петкöдлысьлы) индöм документъяс пуктöмöн либö мöдöдö письмööн сетöм йылысь уведомлениеöн.

Ва объект сетöмын öткажитöмсö мöдöдöны шыöдчысьлы сэтшöм случайяс дырйи, кор:

1) документъяссö сетöма «Ваöн вöдитчан сёрнитчöм дасьтöм да примитöм йылысь» Россия Федерацияса Правительстволöн 2008 во рака тöлысь 12 лунся 165 №-а шуöмöн урчитöм корöмъяс торкалöмъясöн;

2) шыöдчысьыс оз лöсяв ваöн вöдитчысь дорö Россия Федерацияса законодательстволöн корöмъяслы;

3) индöм могъяс серти ва объектöн вöдитчöмыс вайöдас ваöн мукöд вöдитчысьлысь правояс дзескöдöмö да интересъяс торкöмö;

4) шыöдчöмын индöм ва объектсö сетöма вöдитчыны обособленнöя;

5) индöм могъяс вылö ва объектöн вöдитчыны оз позь либö дзескöдöма Россия Федерацияса законодательство серти.

Сэтшöм случай дырйи, кор шыöдчöмсö сетöма тайö административнöй регламентлöн 10 пунктса 1 подпунктлöн «в» подпункт серти, сэки кывкутысь збыльмöдысь юöрсö йöзöдö «Öтуввез» сетьын Министерстволöн официальнöй сайтын либö йöзöдö официальнöй печатнöй изданиеын ва объект акваторийöн, мый индöма шыöдчысьöн сыöн сетöм документъясын, вöдитчыны сетöм вылö мукöд претендентсянь документъяс примитöм йылысь, а сiдзжö сыöн вöдитчан индöм могъяс, ва объектлöн места, ним да сылöн характеристика йылысь юöр.

Индöм могъяс вылö ва объект сiйö акваторийсö сетöм вылö мукöд претендентсянь документъяссö колö сетны «Öтуввез» сетьын Министерстволöн официальнöй сайтын йöзöдан либö мукöд претендентсянь документъяс примитöм йылысь юöр официальнöй печатнöй изданиеын йöзöдан кадпассянь 30 лунöн.

Тайö кадколастö воöм документъяссö видлалöны пöрадок серти, мый артыштöма Россия Федерацияса Правительстволöн 2008 во рака тöлысь 12 лунся 165 №-а шуöмöн вынсьöдöм Ваöн вöдитчан сёрнитчöм дасьтан да кырымалан правилöясöн.

Сэтшöм случай дырйи, кор ваöн вöдитчан сёрнитчöм кырымалан право вылö некымын претендент, сэки сiйöс дасьтöны пöрадок серти, мый урчитöма Ваöн вöдитчан сёрнитчöм, мый кырымалöм вылö правосö ньöбöны аукцион вылын, дасьтан да кырымалан правилöясöн, мый вынсьöдöма Россия Федерацияса Правительстволöн 2007 во косму тöлысь 14 лунся 230 №-а шуöмöн.

Сэтшöм случай дырйи, кор мукöд претендентсянь документъяс эз воны, сэки збыльмöдысь кывкутысь документъяс сетан кадпас кольöм бöрын 5 лунöн оформитö шыöдчыськöд ваöн вöдитчан сёрнитчöм Ваöн вöдитчан сёрнитчöм дасьтан да кырымалан правилöяс серти, мый вынсьöдöма Россия Федерацияса Правительстволöн 2008 во рака тöлысь 12 лунся 165 №-а шуöмöн.

Административнöй действиелöн помшуöм:

1) ва объектъяс вöдитчöм вылö документъяс прöверитöм;

2) документъяслöн абу тырвыйöлун дырйи ва объект вöдитчыны сетöм йылысь юалöм видлалöмын öткажитöм шыöдчысьлы дасьтöм да мöдöдöм;

3) тайö административнöй регламентлöн 16.2. пунктын индöм случайяс дырйи ва объект вöдитчыны сетöмын öткажитöм шыöдчысьлы дасьтöм да мöдöдöм.

Тайö помшуöмсö пасйöны делö материалъясын.

16.3. Ваöн вöдитчан сёрнитчöм оформитöм да шыöдчысьлы кырымавны мöдöдöм.

Кор ва объектöн вöдитчыны лыддьöма позянаöн, сэки кывкутысь збыльмöдысь кывкутысь юкöнса начальниккöд сёрнитчöмöн оформитö ваöн вöдитчан сёрнитчöм кык экземплярын да мöдöдö сiйöс кырымавны министрлы (министрöс вежысьлы).

Ваöн вöдитчан сёрнитчöмкöд кывкутысь збыльмöдысь пуктö материалъяс, мый петкöдлöма графическöй формаöн, на дорö гöгöрвоана гижöд, ваöн вöдитчан параметръяслысь да ва объектöн вöдитчöмысь мынтысян рöштшöтъяс, ва объектöн вöдитчöмысь мынтысян график, а сiдзжö ва объект бöрся да сылöн ва видзан зона бöрся регулярнöя видзöдан уджтас.

Министрöн (министрöс вежысьöн) ваöн вöдитчан сёрнитчöм кырымалöм бöрын кывкутысь збыльмöдысь сетö сiйöс аслыс шыöдчысьлы либö сылöн уполномочитöм петкöдлысьлы либö мöдöдö шыöдчысьöн индöм пошта инпас серти сетöм йылысь уведомлениеöн.

Ваöн вöдитчан сёрнитчöмлысь кык экземпляр пöлучитан кадпассянь комын лунöн шыöдчысь либö сылöн уполномочитöм петкöдлысь (кор эмöсь документъяс, кутшöмъяс эскöдöны ваöн вöдитчан сёрнитчöм кырымалöм вылö уджмогъяссö) кырымалö найöс да мöдöдö Министерствоö либö юöртö сiйöс сёрнитчöмсö кырымавны öткажитчöм йылысь.

Кор урчитöм кадö шыöдчысь оз сет Министерствоö ваöн вöдитчан кырымалöм сёрнитчöмсö либö ваöн вöдитчан сёрнитчöм кырымавны öткажитчöм йылысь юöрсö, сэки лыддьыссьö, мый шыöдчысь öткажитчис ваöн вöдитчан сёрнитчöм кырымалöмысь.

Административнöй действиелöн помшуöмöн лоö Министерствоöн да шыöдчысьöн ваöн вöдитчан сёрнитчöм кырымалöм. Тайö помшуöмсö пасйöны делö материалъясын.

16.4. Министрöн (министрöс вежысьöн) да шыöдчысьöн кырымалöм ваöн вöдитчан сёрнитчöм ва йылысь государственнöй реестрын регистрируйтöм вылö мöдöдöм да ваöн вöдитчан сёрнитчöм шыöдчысьлы мöдöдöм.

Действие заводитчöм вылö подулöн лоö ваöн вöдитчан сёрнитчöмлöн шыöдчысьöн кырымалöм кык экземпляр воöм.

Кывкутысь збыльмöдысь:

1) сетö ваöн вöдитчан сёрнитчöмсö ва йылысь государственнöй реестрö регистрируйтöм вылö;

2) ва йылысь государственнöй реестрын регистрируйтöм ваöн вöдитчан сёрнитчöм воöмсянь кык уджалан лунöн сетö сiйö сёрнитчöмлысь öти экземплярсö аслыс шыöдчысьлы либö сылöн уполномочитöм петкöдлысьлы шыöдчыссянь воöм став документъяслысь оригиналъяссö пуктöмöн либö мöдöдö шыöдчысьöн индöм пошта инпас серти сетöм йылысь уведомлениеöн.

Ваöн вöдитчан сёрнитчöмсö лыддьöны кырымалöмаöн сiйöс ва йылысь государственнöй реестрын регистрируйтöмсянь.

Административнöй действиелöн помшуöмöн лоö ваöн вöдитчан кырымалöм сёрнитчöмсö шыöдчысьлы мöдöдöм. Тайö помшуöмсö пасйöны делö материалъясын.

17. Ваöн вöдитчан сёрнитчöм кырымалöм кузя, мый кырымалöм вылö правосö ньöбöны аукцион вылын, административнöй процедура олöмö пöртiгöн сьöрсьöн-бöрсьöн мунанног опишитöм:

1) документъяс примитöм да регистрируйтöм;

2) аукцион нуöдöм кежлö дасьтысьöм;

3) аукционын участвуйтöм вылö шыöдчöмъяс примитöм, регистрируйтöм да видлалöм (водзö – шыöдчöмъяс);

4) аукцион нуöдöм;

5) ваöн вöдитчан сёрнитчöм кырымалöм, мый кырымалöм вылö правосö ньöбöны аукцион вылын, да сiйöс ва йылысь государственнöй реестрын регистрируйтны сетöм.

Ваöн вöдитчан сёрнитчöм кырымалöм кузя, мый кырымалöм вылö правосö ньöбöны аукцион вылын, административнöй процедура олöмö пöртан блок-схемасö вайöдöма тайö административнöй регламент дорö 3 содтöдын.

17.1. Документъяс примитöм да регистрируйтöм.

Действие заводитчöм вылö подулöн лоö Министерствоö воöм шыöдчöм сыкöд пуктöм документъясöн, мый регистрируйтöны тайö административнöй регламентлöн 16.1 пунктöн артыштöм пöрадок серти.

17.2. Аукцион нуöдöм кежлö дасьтысьöм.

Административнöй процедура заводитчöм вылö подулöн лоö регистрируйтöм шыöдчöм да сыкöд пуктöм документъяс кывкутысь юкöнö воöм.

Кывкутысь юкöнса начальник юкöнö документъяслöн воан кадпассянь уджалан лунöн индö чина мортöс, кодi лоö аукцион нуöдöм вöсна кывкутысьöн.

Кор шыöдчöм видлалöм дырйи индöм мортöн урчитöма, мый ваöн вöдитчан сёрнитчöмсö колö кырымавны аукционлöн помшуöмъяс серти, сэки шыöдчöм воан кадпассянь дас вит лунöн сiйö дасьтö лöсялан юöр, мый министрöн (министрöс вежысьöн) кырымалöм бöрын сетсьö шыöдчысьлы.

Аукцион нуöдöм вöсна кывкутысь чина морт:

1) дасьтö ваöн вöдитчан сёрнитчöм, мый кырымалöм вылö правосö ньöбöны аукцион вылын, мый пыртöны аукцион йылысь документацияö;

2) Ваöн вöдитчан сёрнитчöм кырымалöм вылö право ньöбöм кузя аукцион нуöдан правилöяслöн 15, 17 да 18 пунктъяс серти, мый вынсьöдöма Россия Федерацияса Правительстволöн 2007 во косму тöлысь 14 лунся 230 №-а шуöмöн (водзö - Правилöяс), дасьтö аукцион нуöдöм йылысь юöр да лöсьöдö аукцион йылысь документация, мый сетö вынсьöдны министрлы (министрöс вежысьлы);

3) аукцион нуöдны заводитчытöдз 60 лунысь оз сёрджык йöзöдö юöр официальнöй печатнöй изданиеын, кöнi йöзöдöны аукцион нуöдöм йылысь, да йöзöдö документациясö «Öтуввез» сетьын Министерстволöн сайтын, а сiдзжö Коми Республикаса официальнöй сайтын (водзö – официальнöй сайт);

4) дасьтö задаток йылысь сёрнитчöм, но тайö сёрнитчöмсö кырымавны вöзйöмöн Министерствоö шыöдчысьöн шыöдчан кадпассянь 2 уджалан лунысь оз сёрджык;

5) дасьтö аукцион нуöдан кадколаст вылö уджалан комиссия котыртöм йылысь (водзö – комиссия) Министерстволысь решение сэтчö быд пырысьöс да веськöдлысьöс индöмöн, мый сетö кырымавны министрлы (министрöс вежысьлы);

6) котыртö да техническöя могмöдö комиссиялысь удж;

7) вöчö мукöд удж, мый йитчöма аукцион котыртöмкöд.

Аукцион йылысь документация сетö да сылысь положениеяссö шыöдчысьлы гöгöрвоöдö чина морт, кодi кывкутö аукцион нуöдöм вöсна, Правилöяслöн 19, 22 да 23 пунктъясöн урчитöм пöрадок серти.

Административнöй действиеяслöн помшуöмöн лоö официальнöй печатнöй изданиеын да официальнöй сайтын юöр да документация йöзöдöм да юöртöм. Тайö помшуöмсö пасйöны делö материалъясын, мый лöсьöдöма аукцион серти (водзö аукцион серти делö материалъяс).

17.3. Заявкаяс примитöм, регистрируйтöм да видлалöм.

Административнöй действие заводитчöм вылö подулöн лоö Министерствоö воöм заявка, кутшöмöс оформитöма аукцион йылысь документация корöмъяс серти, мый сетсьö шыöдчысьöн официальнöй печатнöй изданиеын либö официальнöй сайтын юöр йöзöдан кадпассянь да шыöдчöмъясöн кöнвертъяс восьттöдз.

Заявка дорö шыöдчысь пуктö документъяс, мый артыштöма Правилöяслöн 29 пунктöн.

Шыöдчöм да сыкöд пуктöм документъяс сетсьöны кöнвертын. Министерствоö воöм аукционын участвуйтöм вылö документъяссö регистрируйтö чина морт, кодi кывкутö аукцион нуöдöм вöсна, Аукционын участвуйтöм вылö документация регистрируйтан журналын регистрационнöй номер сетöмöн, воан кадпас индöмöн да мöдöдö комиссияö видлалöм вылö.

Шыöдчысьлöн эм право вежны либö корны заявкасö кöть кутшöм кадö заявка сетан кад помасьтöдз.

Шыöдчöмъясöн кöнвертъяссö восьтöны комиссиялöн заседание вылын да оформитöны заявкаяс видлалан сёрнигижöдöн.

Чина морт, кодi кывкутö аукцион нуöдöм вöсна, могмöдö аудиозапись заявкаясöн кöнвертъяс восьтан процедура дырйи. Кöть кутшöм мортлöн, кодi вöлi заявкаясöн кöнвертъяс восьтiгöн, эм право индöм кöнвертъяс восьтан процедура дырйи нуöдны аудио- да видеозапись.

Аукционын участвуйтны лэдзöмын öткажитöм вылö подулöн лоö:

а) аукцион йылысь документацияöн артыштöм корöмъяслы заявкалöн лöсявтöмлун;

б) Правилöяслöн 25 пунктöн артыштöм корöмъяслы шыöдчысьлöн лöсявтöмлун.

Заявкаяс видлалан помшуöмъяс вылö подуласьöмöн комиссия примитö аукционын участвуйтны шыöдчысьöс лэдзöм йылысь да аукционын участвуйтысьöн сiйöс лыддьöм йылысь либö аукционын участвуйтны шыöдчысьöс лэдзöмын öткажитöм йылысь решение.

Заявкаяс видлалан сёрнигижöдсö кырымалöны комиссияса вöлöм быд пырысь заявкаяс примитöм вылö помасян кадпассянь 1 лунöн.

Заявкаяс видлалан сёрнигижöд оформитöм бöрын регистрируйтöм заявкаяссö сетöны видзны чина мортлы, кодi кывкутö аукцион нуöдöм вöсна.

Заявка видлалан сёрнигижöдсö йöзöдöны аукцион котыртысь официальнöй сайтын.

Шыöдчысь лоö аукционын участвуйтысьöн заявкаяс видлалан сёрнигижöд комиссияöн оформитан кадпассянь, кöнi юöртöма аукционын участвуйтысьöн шыöдчысьöс лыддьöм йылысь.

Шыöдчысьясöс, кодъясöс лыддьöма аукционын участвуйтысьясöн, да шыöдчысьясöс, кодъясöс абу лэдзöма участвуйтны аукционын, юöртö чина морт, кодi кывкутö аукцион нуöдöм вöсна, примитöм решениеяс йылысь сiйö решениеяссö заявкаяс видлалан сёрнигижöдöн оформитан кадпас бöрын мöд лунысь оз сёрджык лöсялана юöрсö расписка улö сетöмöн либö сiйö юöрсö заказнöй письмööн мöдöдöмöн сетöм йылысь уведомлениеöн.

Заявкаяс видлалан сёрнигижöд вылö подуласьöмöн чина морт, кодi кывкутö аукцион нуöдöм вöсна, дасьтö аукцион нуöдöм йылысь решение, кöнi индö аукцион предметсö, кадпассö, кадсö да аукцион нуöдан местасö, юöр сы йылысь, мый аукционыс восьса, аукционын участвуйтысь дорö корöмъяссö, аукцион предметлысь медводдза донсö, задаток ыдждасö да «аукцион воськов» ыдждасö да сетö сiйöс кырымавны министрлы (министрöс вежысьлы).

Административнöй действиелöн помшуöмöн лоö Министерствоöн примитöм заявкаяс видлалан сёрнигижöд вылö подуласьöмöн аукцион нуöдöм йылысь решение. Тайö помшуöмсö пасйöны аукцион серти делö материалъясын.

17.4. Аукцион нуöдöм.

Административнöй действие заводитöм вылö подулöн лоö аукцион нуöдöм йылысь Министерстволöн решение.

Аукцион нуöдсьö аукцион предметлысь медводдза донсö «аукцион воськов» вылö кыпöдöмöн.

«Аукцион воськов» урчитсьö аукцион предметлöн медводдза донысь 5 прочент ыджда. Кор аукцион предметлöн дон йылысь бöръя вöзйöмсö куимысь висьталöм бöрын аукционын ни öти участвуйтысь эз вöзйы аукцион предметлысь ыджыдджык дон, сэки Министерстволöн эм право чинтыны «аукцион воськовсö», но 10 пöв абу унджык вылö.

Чина морт, кодi кывкутö аукцион нуöдöм вöсна, могмöдö аукцион вылын аудиозапись. Кöть кутшöм мортлöн, кодi вöлi аукцион нуöдiгöн, эм право аукцион дырйи нуöдны аудио- да видеозапись.

Аукционын вермысьöн лыддьöны аукционын участвуйтысь, кодi вöзйис аукцион предметлысь медся ыджыд донсö.

Комиссиялöн секретар нуöдö аукционлысь сёрнигижöд, кöнi колö индыны аукцион нуöдан места, кадпас да кад, аукционын участвуйтысьясöс, аукцион предметлысь медводдза дон, аукцион предметлöн дон йылысь бöръя вöзйöмсö, а сiдзжö юридическöй кывкутысьлысь ним да места, ас вылö уджалысьлысь, торъя мортлысь (аукционын вермысьлысь) ов, ним, вич да олан места.

Министр (министрöс вежысь) да аукционын вермысь аукцион нуöдан лунö кырымалöны аукционлысь сёрнигижöд, кодлöн сёрнитчöмлöн вын. Сёрнигижöдсö кырымалöны сiдзжö комиссияса вöлöм быд пырысь.

Аукционлысь сёрнигижöдсö гижöны 2 экземплярын, öтисö наысь кольöны Министерствоын, а мöдсö – аукционлысь сёрнигижöд кырымалан кадпассянь 3 лунöн сетö чина морт, кодi кывкутö аукцион нуöдöм вöсна, аукционын вермысьлы.

Чина морт, кодi кывкутö аукцион нуöдöм вöсна:

1) дасьтö да йöзöдö аукцион помасьöм йылысь юöр;

2) аукционлысь сёрнигижöд кырымалан кадпассянь 10 лунöн йöзöдö аукционлöн помшуöмъяс йылысь юöр официальнöй печатнöй изданиеын да 2 лунöн официальнöй сайтын.

Аукционыс лыддьыссьö артмытöмöн, кор:

а) аукционын участвуйтiс 1 участвуйтысь;

б) аукцион предметлысь медводдза дон куимысь висьталöм бöрын ни öти участвуйтысь эз кöсйысь ньöбны аукцион предметсö медводдза дон серти.

Сэтшöм случай дырйи, кор аукционын вермысь оз кöсйы кырымавны аукционлысь сёрнигижöдсö либö оз кöсйы кырымавны ваöн вöдитчан сёрнитчöмсö, сэки сыöн сетöм задатоксö оз бергöдны.

Административнöй действиелöн помшуöмöн лоö Министерствоöн да аукционын вермысьöн аукционлысь сёрнигижöд кырымалöм. Тайö помшуöмсö пасйöны аукцион серти делö материалъясын.

17.5. Ваöн вöдитчан сёрнитчöм кырымалöм, мый кырымалöм вылö правосö ньöбöны аукцион вылын, да сiйöс ва йылысь государственнöй реестрын регистрируйтны сетöм.

Административнöй действие заводитчöм вылö подулöн лоö аукционлöн сёрнигижöд да документ, кодi эскöдö аукцион предметысь аукционын вермысьöн мынтысьöмсö аукцион помасян кадпас бöрын 10 уджалан лунöн, аукцион предметлöн бöръя донсö задаток артыштöмöн Министерствоöн индöм тшöт вылö сьöмöн вуджöдöмöн.

Аукцион нуöдöм вöсна кывкутысь чина морт Министерство да аукционын вермысь костын аукционлысь сёрнигижöд кырымалан кадпассянь 3 уджалан лунöн сетö аукционын вермысьлы ваöн вöдитчан сёрнитчöм, мый кырмалöм вылö правосö ньöбöны аукцион вылын, сiйöс кырымалöм могысь.

Аукционын вермысь аукционлысь сёрнигижöд кырымалан кадпассянь 10 уджалан лунöн кырымалö ваöн вöдитчан индöм сёрнитчöмсö да документöн öттшöтш, мый эскöдö аукцион предметысь аукционöн вермысьöн мынтысьöмсö, сетö Министерствоö.

Вылынджык индöм сёрнитчöмсö колö кырымавны сёрничöмлöн кыкнанладорсяньыс аукцион помасьöм да аукционлысь сёрнигижöд оформитöм бöрын либö аукцион нуöдöм йылысь юöрын индöм кад помасьöм бöрын 20 лунысь оз сёрджык да сетны аукцион нуöдöм вöсна кывкутысь чина мортöн ва йылысь государственнöй реестрын государственнöй регистрация вылö.

Ва йылысь государственнöй реестрын регистрируйтöм ваöн вöдитчан сёрнитчöм воöмсянь, код вылö правосö ньöбöны аукцион вылын, кык уджалан лунöн вылынджык индöм чина морт сетö сiйö сёрнитчöмлысь öти экземплярсö аслыс аукционын вермысьлы либö сылöн уполномочитöм петкöдлысьлы, аукционын вермысьсянь пöлучитöм став документлысь оригиналъяссö пуктöмöн, либö мöдöдö заказнöй письмööн сетöм йылысь уведомлениеöн.

Тайö сёрнитчöмсö лыддьöны кырымалöмаöн ва йылысь государственнöй реестрын сiйöс регистрируйтöмсянь.

Кор аукционын вермысь индöм кадö оз сет ваöн вöдитчан кырымалöм сёрнитчöмсö, мый кырымалöм вылö правосö ньöбöны аукцион вылын, татшöмторйыс лыддьыссьö, мый сiйöс оз кöсйы кырымавны да лоö подулöн, медым Министерстволы шыöдчыны ёрдö тшöктыны кырымавны сёрнитчöм, а сiдзжö вештыны сёрнитчöм кырымавны кöсйытöмысь лоöм убыткаяс.

Сэтшöм случай дырйи, кор аукционсö лыддьöма артмытöмöн аукционын 1 участвуйтысь вöсна, сэки сiйö участвуйтысьлы ваöн вöдитчан сёрнитчöм, мый кырымалöм вылö правосö ньöбöны аукцион вылын, аукцион нуöдöм вöсна кывкутысь чина мортöн мöдöдöм да сiйöс сёрнитчöмсö участвуйтысьöн кырымалöм збыльмöдсьö пöрадок серти да кадö, мый индöма Ваöн вöдитчан сёрнитчöм, мый кырымалöм вылö правосö ньöбöны аукцион вылын, дасьтан да кырымалан правилöяслöн 15 пунктын, мый вынсьöдöма Россия Федерацияса Правительстволöн 2007 во косму тöлысь 14 лунся 230 №-а шуöмöн.

Чина морт, кодi кывкутö аукцион нуöдöм вöсна, мöдöдö ваöн вöдитчан кырымалöм сёрнитчöмсö, мый кырымалöм вылö правосö ньöбöны аукцион вылын, ва йылысь государственнöй реестрын регистрируйтöм вылö.

Тайö сёрнитчöмсö лыддьöны кырымалöмаöн ва йылысь государственнöй реестрын регистрируйтöмсянь.

Административнöй действиеяслöн помшуöмöн лоö ваöн вöдитчан сёрнитчöм кырымалöм, мый кырымалöм вылö правосö ньöбöны аукцион вылын, да ва йылысь государственнöй реестрын сiйöс регистрируйтöм вылö сетöм.

Тайö помшуöмсö пасйöны аукцион серти делö материалъясын.

**IV. ГОСУДАРСТВЕННÖЙ УСЛУГА ЗБЫЛЬМÖДÖМ БÖРСЯ ВИДЗÖДАН ПÖРАДОК ДА ФОРМАЯС**

18. Государственнöй услуга збыльмöдöм кузя административнöй процедураясöн урчитöм действиеяслöн öта-мöд бöрся мунанног бöрся да решениеяс примитöм бöрся быдлунъя контроль нуöдö министр (министрöс вежысь)

19. Быдлунъя контроль нуöдан тшöкыдлунсö урчитö министр.

20. Государственнöй услуга збыльмöдан тырлун да качество бöрся контрольö пырö прöверкаяс нуöдöм, шыöдчысьяслысь правояс торкалöм аддзöм да бырöдöм, решениеяс видлалöм, примитöм да шыöдчысьяслы вочакывъяс дасьтöм шыöдчöмъяс вылö, кöнi гижöма чина йöзлöн решениеяс, вöчöмтор (вöчтöмтор) вылö норасьöмъяс.

21. Кывкутысь юкöнса начальник министрлöн корöм серти нуöдö ва объект вöдитчыны сетöм вылö документъяс видлалан помшуöмъяс йылысь, примитöм решениеяс йылысь отчёт.

Нуöдöм прöверкаяс серти, кор аддзöны шыöдчысьяслысь правояс торкалöм, кыскöны мыжаясöс кывкутöмö Россия Федерацияса законодательство серти.

Прöверка нуöдiгöн вермасны видлавны государственнöй услуга збыльмöдöмкöд йитчöм став юалöмсö либö сiйöс збыльмöдöм кузя торъя юалöмъяс.

**V. ЧИНА МОРТЛÖН ВÖЧÖМТОР (ВÖЧТÖМТОР), А СІДЗЖÖ ГОСУДАРСТВЕННÖЙ УСЛУГА ЗБЫЛЬМÖДІГÖН СЫÖН ПРИМИТÖМ РЕШЕНИЕ ОБЖАЛУЙТАН ПÖРАДОК**

22. Ваöн вöдитчысь, мукöд интересуйтчысь йöзлöн эм право обжалуйтны Министерстволöн чина йöзлысь государственнöй услуга збыльмöдiгöн вöчöмтор (вöчтöмтор), а сiдзжö государственнöй услуга збыльмöдiгöн примитöм решениеяс ёрдöдз да ёрд пыр.

23. Шыöдчысь вермас обжалуйтны Министерстволöн чина йöзлысь государственнöй услуга збыльмöдiгöн вöчöмтор (вöчтöмтор), а сiдзжö государственнöй услуга збыльмöдiгöн примитöм решениеяс сылöн министрлы, кывкутысь юкöнса начальниклы ас сёрниöн аддзысьлöм дырйи, 24-07-44 телефон пыр (водзвежöс), 20-26-75 (кывкутысь юкöн), а сiдзжö Министерствоö гижöмöн шыöдчöмъяс, норасьöмъяс мöдöдöмöн.

Примитöны татшöм инпас кузя: Сыктывкар, Интернациональнöй ул., 157 к. (Министерство), Интернациональнöй ул., 108а, 301 каб (кывкутысь юкöн).

24. Министр, сiйöс вежысьяс, кывкутысь юкöнса начальник примитöны шыöдчысьясöс ас сёрнинаныс.

Шыöдчысьöс юöртöны кадпас, кад, примитан места, примитысь чина мортлöн ов, ним, вич йылысь.

25. Шыöдчысьяслысь гижöмöн шыöдчöм дырйи норасьöмсö колö видлавны тайö шыöдчöм регистрируйтöмсянь 30 лунысь оз сёрджык.

26. Шыöдчöм видлалан помшуöмъяс кузя министр (министрöс вежысь) примитö шыöдчысьлысь корöмъяс йылысь либö норасьöмын öткажитöм йылысь решение.

Гижöмöн вочакыв, кöнi пасйöма шыöдчöм (норасьöм) видлалан помшуöмъяс йылысь, мöдöдсьö шыöдчысьöн индöм пошта инпас кузя либö сетсьö аслыс.

27. Кор гижöмöн шыöдчöмын абу индöма шыöдчысьлысь, кодi мöдöдiс шыöдчöмсö, овсö да пошта инпассö, мый серти колö мöдöдны вочакыв, сэки норасьöм вылö вочакывсö оз сетны.

28. Кор воö сэтшöм гижöмöн шыöдчöм, кöнi эмöсь ёрччана либö увтыртана кывъяс, чина мортлöн, сылöн семьялöн олöмлы, дзоньвидзалунлы, эмбурлы грöзитöм, Министерстволöн эм право кольны шыöдчöмсö вочавидзтöг.

Кор гижöмöн шыöдчöмсö он вермы лыддьыны, сэки шыöдчöм вылö вочакывсö оз мöдöдны, мый йылысь юöртöны шыöдчысьлы, сылысь инпассö позьö кö лыддьыны.

Кор гижöмöн шыöдчöмын эм юалöм, мый вылö унаысь нин вöлi сетлöма гижöмöн вочакыв водзынджык мöдöдлöм норасьöмъяскöд йитöдын, да та дырйи шыöдчöмын оз вайöдсьыны выль помкаяс да лоöмторъяс, сэки та вылö уполномочитöм чина морт примитö öчереднöй шыöдчöмлöн подувтöмлун йылысь да тайö юалöм кузя шыöдчыськöд письмöасьöм дугöдöм йылысь решение да та йылысь юöртöны шыöдчысьлы.

Сэк, кор шыöдчöмын сетöм юалöм кузя оз позь сетны вочакывсö государственнöй либö федеральнöй оланпасöн видзан мукöд гусятор кутысь юöр йöзöдтöг, шыöдчысьлы юöртöны, мый сетöм юалöм кузя вочакывсö сетны оз позь индöм юöръяссö йöзöдны позьтöмлун вöсна.

Сэк, кор помкаяссö, мый серти шыöдчöмын сетöм юалöмъяс кузя вочакывсö абу вöлі сетöма, водзö вылö лоö бырöдöма, шыöдчысьлöн эм право выльысь мöдöдны Министерствоö шыöдчöмсö.

29. Шыöдчысьяс вермöны юöртны налысь правояс да оланпас серти интересъяс торкöм, праволы паныд решениеяс, чина йöзлöн вöчöмтор либö вöчтöмтор, тайö административнöй регламентлысь положениеяс торкöм, абу корректнöй поведение либö служебнöй этика торкöм йылысь Министерстволöн телефон номеръяс либö электроннöй пошта пыр, мый индöма тайö административнöй регламентын.

31. Шыöдчысьлöн эм право обжалуйтны государственнöй услуга збыльмöдігöн примитöм решениесö Министерствоса чина йöзлысь вöчöмторсö либö вöчтöмторсö ёрд пöрадок серти Россия Федерацияса законодательствоöн индöм кадколастö.

Сэтшöм случай дырйи, кор шыöдчысьлöн видзöдлас серти государственнöй услуга збыльмöдiгöн Министерствоса чина йöзлöн примитöм решениеяс, вöчöмторъяс (вöчтöмторъяс) торкöны сылысь правосö да оланпас серти интересъяссö, шыöдчысьлöн эм право урчитöм ногöн шыöдчыны Коми Республикаса арбитражнöй ёрдö либö öтувъя юрисдикцияа ёрдö.

Шыöдчöмсö позьö сетны Коми Республикаса арбитражнöй ёрдö либö öтувъя юрисдикцияа ёрдö куим тöлысь чöжöн сiйö лунсянь, кор колана морт тöдмалiс ассьыс правояссö да оланпас серти интересъяссö торкöм йылысь.

|  |  |
| --- | --- |
|  | Ваöн вöдитчан сёрнитчöмъяс вылö подуласьöмöн федеральнöй киын да Коми Республика мутасын ва объектъяс либö налысь юкöнъяс вöдитчыны сетöм кузя, законодательствоöн артыштöм случайяс кындзи, государственнöй услуга збыльмöдан тайö административнöй регламент дорö  1 содтöд |

Коми Республикаса вöр-ва озырлун да гöгöртас видзан министерстволöн ваöн вöдитчан, ва объектъяс видзан да валы лёктор вöчöмысь öлöдан юкöнö пырысьяс

1. Колесин Сергей Брониславович – юкöнса начальник.

2. Сачков Владимир Сергеевич – юкöнса начальникöс вежысь.

3. Жилина Елена Юрьевна – юкöнса медыджыд специалист-эксперт.

4. Елохина Татьяна Анатольевна – нуöдысь специалист-эксперт.

5. Злобина Лариса Павловна – юкöнса специалист-эксперт.

6. Залеская Светлана Игоревна – юкöнса специалист-эксперт

Ваöн вöдитчан сёрнитчöмъяс вылö подуласьöмöн

федеральнöй киын да Коми Республика мутасын

ва объектъяс либö налысь юкöнъяс вöдитчыны

сетöм кузя, законодательствоöн артыштöм

случайяс кындзи, государственнöй услуга збыльмöдан

тайö административнöй регламент дорö

2 содтöд

Ваöн вöдитчан сёрнитчöм кырымалöм кузя, мый кырымалöм вылö правосö оз ньöбны аукцион вылын,

государственнöй услуга збыльмöдiгöн административнöй действиеяс олöмö пöртан блок-схема

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Шыöдчысь | |  | | | |  | |  | |  |  | |  |
| Ваöн вöдитчан сёрнитчöм кырымалöм вылö документъяс | | Шыöдчöм, документъяс примитöм да регистрируйтöм | | | | Документъяс видлалöм | | Сетöм документъяслöн тырвыйöлун йылысь решение | | Абу тырвыйö | Ва объект сетöм йылысь юалöм видлалöмын öткажитöм | | Шыöдчысь |
|  |
|  | | Министерство | | | | Министерство | |  | |  |  | |  |
| Ва объект акваторийöн вöдитчыны сетöм вылö мукöд претендентсянь документъяс примитöм йылысь «Öтуввез» сетьын Министерстволöн официальнöй сайтын юöртöм либö йöзöдöм | | | | | Сетöма ва объект акваторийöн вöдитчöм вылö, сы лыдын рекреационнöй могъяс вылö, ва объект сетöм йылысь шыöдчöм | | | Тырвыйö | | Ваöн вöдитчан сёрнитчöм кырымалöм могысь ва объект вöдитчыны сетöмын öткажитöм вылö подувъяс | Ва объект сетöмын öткажитöм | | Шыöдчысь |
|  |
| Аукцион нуöдöм кежлö дасьтысьöм | Мукöд претендентсянь документъяс воисны | | | Мукöд претендентсянь документъяс эз воны | | | Ваöн вöдитчан сёрнитчöм оформитöм | | Сетöма поверхностнöй ва объектысь ва ресурсъяс босьтöм (перйöм) могысь да ва ресурсъяс босьттöг (перйытöг) электрическöй энергия производство вылö ва объектöн вöдитчöм могысь ва объект сетöм йылысь шыöдчöмъяс | | | |  |
| Ваöн вöдитчан сёрнитчöм кырымалöмысь öткажитчöм | | | Ваöн вöдитчан сёрнитчöм кырымалöмын öткажитöм йылысь юöртöм | | | | Ваöн вöдитчан сёрнитчöм шыöдчысьöн кырымалöм | | Ва йылысь государственнöй реестрын  регистрируйтöм вылö ваöн вöдитчöм кузя  кырымалöм сёрнитчöм мöдöдöм | | |

Ваöн вöдитчан сёрнитчöмъяс вылö подуласьöмöн

федеральнöй киын да Коми Республика мутасын

ва объектъяс либö налысь юкöнъяс вöдитчыны

сетöм кузя, законодательствоöн артыштöм

случайяс кындзи, государственнöй услуга збыльмöдан

тайö административнöй регламент дорö

3 содтöд

Ваöн вöдитчан сёрнитчöм кырымалöм кузя, мый кырымалöм вылö правосö ньöбöны аукцион вылын,

административнöй процедура олöмö пöртан блок-схема

|  |  |  |  |  |  |
| --- | --- | --- | --- | --- | --- |
| Колана документъясöн шыöдчöм | Колана документъясöн шыöдчöм примитöм да регситрируйтöм | Аукцион быть нуöдны коланлун йылысь юöртöм | Аукцион нуöдöм кежлö дасьтысьöм:  1) ваöн вöдитчан сёрнитчöм дасьтöм, мый кырмалöм вылö правосö ньöбöны аукцион вылын;  2) аукцион нуöдöм йылысь юöр йöзöдöм да официальнöй сайтын документация йöзöдöм;  3) задаток йылысь сёрнитчöм кырымалöм;  4) аукцион нуöдан кад вылö комиссия котыртöм | Аукционын участвуйтны шыöдчысьöс лэдзöм да сiйöс аукционын участвуйтысьöн лыддьöм либö аукционын участвуйтны шыöдчысьöн лэдзöмын öткажитöм | Шыöдчысьяслы юöртöм |
| Аукцион нуöдöм |
| Шыöдчысь | Министерство | Шыöдчысь | Аукционын участвуйтöм вылö заявкаяс примитöм, регистрируйтöм да видлалöм | Аукционлöн сёрнигижöд |
|  |  |  |  | Ваöн вöдитчан сёрнитчöм аукционын вермыськöд либö аукционын öти участвуйтыськöд кырымалöм |
|  |  |  |  | Ва йылысь государственнöй реестрын регистрируйтöм вылö ваöн вöдитчöм кузя кырымалöм сёрнитчöм мöдöдöм |

Вудж. Кузнецова Н.А., 37 886 пас